सातदोबाटोसँग हिमालयनको रोमाञ्चक बराबरी
रेलिगेसनबाट बच्न संघर्ष गर्ने बाटोमा रहेको हिमालयन शेर्पाले सहिद स्मारक लिग ए डिभिजन ०७९–०८० को उपाधि होडमा रहेको सातदोबाटोलाई आइतबार २–२ को बराबरीमा रोकेको छ । च्यासलमा भएको रोमाञ्चक खेलमा सातदोबाटोले दुईपल्ट अग्रता लिए पनि त्यसलाई बचाउन सकेन ।
काठमाडौँ — रेलिगेसनबाट बच्न संघर्ष गर्ने बाटोमा रहेको हिमालयन शेर्पाले सहिद स्मारक लिग ए डिभिजन ०७९–०८० को उपाधि होडमा रहेको सातदोबाटोलाई आइतबार २–२ को बराबरीमा रोकेको छ । च्यासलमा भएको रोमाञ्चक खेलमा सातदोबाटोले दुईपल्ट अग्रता लिए पनि त्यसलाई बचाउन सकेन ।दुवै अवसरमा हिमालयन खेलमा फर्कन सफल रह्यो । यससँगै हिमालयनले लगातार दुई खेलको हारमा पनि पूर्णविराम लगाएको छ । लय गुमाएको सातदोबाटोले पछिल्ला तीन खेलमा २ अंकमात्र बटुलेको छ । सातदोबाटोका लागि दीपकसिंह ठकुरीले पहिलो र ७९ औं मिनेटमा गोल गरे ।यस्तै हिमालयनका तर्फबाट निसान लिम्बूले ७२ र सुशील लामाले ८३ औं मिनेटमा १/१ गोल गरे । यो नतिजापछि सातदोबाटोको ११ खेलपछि १८ अंक भएको छ । हिमालयन भने समान खेलबाट १० अंकसहित लिग तालिकाको पुछारबाट दोस्रो स्थानमा छ । 